दुर्घटना के बाद कार में सवार दो लोग मौके से भाग गए जबकि शिवानी और उसकी एक दोस्त को घटनास्थल पर लोगों ने कार से बाहर निकाला. पहले तो शिवानी ने कार चलाने की बात पर लोगों को गुमराह करना शुरू कर दिया लेकिन जांच के दौरान उसने कार चलाने की बात स्वीकार कर ली. पुलिस सूत्रों का कहना है कि शिवानी की मेडिकल जांच के दौरान 100 एमएल खून में 170 एमजी अल्कोहल मिला है. पुलिस आरोपित युवती के ड्राइविंग लाइसेंस का वेरिफिकेशन कर रही है. जांच में पता चला है कि कार युवती के मां के नाम पर रजिस्टर्ड है. वह शराब के नशे में थी जिस कारण वह अपनी कार को संभाल नहीं पाई और दूसरी कार को टक्कर मार दी.